**Granvin** var en kommune i Hordaland. Den grenset i øst mot Ulvik, i sør mot Ullensvang, Kvam i vest og i nord mot Voss.

Geografi
--------

Granvinsfjorden skjærer seg inn mot nordøst. Granvinsvatnet ligger 24 moh. Espelandsdalen følger østover til Ulvik. Granvinelva danner den 120 m høye Skjervefossen. 
Tettstedet Granvin, ved Granvinelvas utløp i fjorden, har 525 innbyggere per 1. januar 2023 og ligger 20 kilometer sørøst for Vossevangen.

Historie
--------

Granvin ble egen kommune i 1891, da kommunen ble utskilt fra Ulvik kommune. Det første navnet var Graven kommune, men i 1898 ble navnet endret til Granvin. Voss kommune og Granvin herad ble slått sammen til én kommune, med navn Voss herad, fra 1. januar 2020.

Politikk
--------

Ved kommunevalget i 2015 var det 760 stemmeberettigede i kommunen. Avgitte stemmer var 545, dvs. 71,7 prosent. Kommunestyret har 13 representanter. I perioden 2015-2019 er fem partier representert:

* Senterpartiet - 5 mandater (38,9 prosent)
* Venstre - 3 mandater (21,4 prosent)
* Høyre - 2 mandater (14,2 prosent)
* Arbeiderpartiet - 2 mandater (13,7 prosent)
* Sosialistisk Venstreparti - 1 mandat (11,8 prosent)

Ingebjørg Winjum (V) er ordfører og Hans Jakob Mæland (H) er varaordfører.

Kultur
------

### Tusenårssted

Kommunens tusenårssted er ungdomshuset Trudvang i Granvin sentrum. Huset har siden det sto ferdig i 1931 vært et sentralt samlingssted for innbyggere i Granvin. Ungdomslaget har bl.a. drevet lagsarbeid, fest, dans, kino, leikaring, skuespill. Huset brukes i forbindelse med 17. mai-feiringen og andre store hendelser i kommunen.

Trudvang eies av Granvin ungdomslag. Laget ble grunnlagt 10. desember 1893, og holdt de første årene til i herredshuset på Eide. På 1920-tallet meldte kravet om større plass seg, og i 1921 ble det valgt ei nemnd som skulle se etter en passende tomt. I 1927 ble det valgt ei byggenemnd, og det første denne gjorde var å skaffe lovnader om gratisarbeid fra innbyggere i grendene. Tilsammen ble det gitt tilsagn på nærmere 700 dagsverk, mens andre ga sin støtte gjennom materialer eller pengetilskudd.

Arkitekt Alvsåker fikk i oppdrag å lage tegninger for huset, og på et møte i ungdomslaget 12. januar 1930 ble det vedtatt å sette igang med byggingen. Det startet våren 1930 og i desember 1931 ble huset tatt i bruk. Vigselstalen ble holdt av fungerende sokneprest Nils Eide.

Huset kostet 40 000 kroner, og laget måtte låne 8 000 kroner. Granvin ungdomslag har stått for vedlikeholdet av huset siden.

Det var derfor naturlig for heradsstyret å velge Trudvang til kommunens tusenårssted.

Dialekt
-------



mann fra Granvin, stedsnavn nevnes

---

mann fra Granvin, stedsnavn nevnes ikke

---

*Problemer med å lytte til disse filene? Se Hjelp:Multimedia.*

Bilder
------

* Thomas Fearnleys maleri av Gravensfjord (Granvinsfjorden) fra 1839Thomas Fearnleys maleri av Gravensfjord (Granvinsfjorden) fra 1839
* Folkedal kraftverkFolkedal kraftverk
* Granvin kirke ved Granvinsvatnet Foto: Andrew BowdenGranvin kirke ved Granvinsvatnet Foto: Andrew Bowden
* Espelandsfossen Foto: Giorgio GaleottiEspelandsfossen Foto: Giorgio Galeotti
* Granvinsvatnet Foto: Giorgio GaleottiGranvinsvatnet Foto: Giorgio Galeotti
* Ny vei før 1890 gjennom Skjervet mellom Voss og Granvinsvatnet.  Foto: Axel LindahlNy vei før 1890 gjennom Skjervet mellom Voss og Granvinsvatnet.  Foto: Axel Lindahl

Se også
-------

* Folkedal kraftverk
* Granvinsvatnet
* Hardangerbanen
* Kinsarvik-Utne-Kvanndal
* Vestskog

Kjente gravensere
-----------------

* Johan Havaas (1864-1956), botaniker
* Lars Hamre (1912-1999), professor i historie ved UiO
* Olav Medås (1926-2019), skytterkonge
* Knut Hamre (f. 1952), folkemusiker
* Jarle Trå (f. 1970), fjellklatrer
* Ruth Lillegraven (f. 1978), forfatter

Referanser
----------

1. ↑  «Arealstatistikk for Norge». Statens kartverk. 27. februar 2018.
2. ↑  ; *Befolkning, 1. januar 2016*.
3. ↑  Høyeste fjelltopp i hver kommune Arkivert 15. oktober 2014 hos Wayback Machine.. Kartverket. Besøkt 4. september 2015
4. ↑  «Tettsteders befolkning og areal». Statistisk sentralbyrå. 12. desember 2023. Besøkt 12. desember 2023.
5. ↑  Nå er 23 kommunenavn klare, besøkt 19. desember 2017
6. ↑  Kilde: Regjeringen.no - valg 2015[*død lenke*]

Eksterne lenker
---------------

* Granvin kommune Arkivert 28. desember 2019 hos Wayback Machine.
* Granvin kommunes arkiver
* Lokalhistoriske historier og artikler fra Granvin

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** ISNI **·** GeoNames **·** Sentralt stedsnavnregister **·** MusicBrainz
 |